CELEX: 32012D0622(01)
Language: hu
Date: 2012-06-21 00:00:00
Title: A Bizottság határozata ( 2012. június 21. ) a ritka betegségek gyógyszereivel foglalkozó bizottság tagjainak kinevezéséről  EGT-vonatkozású szöveg

22.6.2012   
            
            
               HU
            
            
               Az Európai Unió Hivatalos Lapja
            
            
               C 182/8
            
         A BIZOTTSÁG HATÁROZATA
   (2012. június 21.)
   a ritka betegségek gyógyszereivel foglalkozó bizottság tagjainak kinevezéséről
   (EGT-vonatkozású szöveg)
   2012/C 182/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a ritka betegségek gyógyszereiről szóló, 1999. december 16-i 141/2000/EK európai parlamenti és tanácsi rendeletre (1) és különösen annak 4. cikke (3) bekezdésére,
   tekintettel az Európai Gyógyszerügynökség 2012. február 1-i ajánlására,
   mivel:
   
               (1)
            
            
               A 141/2000/EK rendelet 4. cikke szerint felállított ritka betegségek gyógyszereivel foglalkozó bizottság (a továbbiakban: bizottság) négy tagjának hivatali ideje 2012. június 30-án lejár. A bizottság egyik tagját, akinek a hivatali ideje lejár, a Bizottság az Európai Gyógyszerügynökség ajánlása alapján nevezte ki. Azon további három tagot, akiknek hivatali ideje lejár, a Bizottság betegképviseleti szervezetek képviselőjévé nevezte ki. A bizottságba ennélfogva négy tagot kell kinevezni.
            
         
               (2)
            
            
               Az Európai Gyógyszerügynökség egy személyt ajánlott kinevezésre.
            
         
               (3)
            
            
               A bizottság tagjait és póttagjait a 2012. július 1-jétől kezdődő három évre kell kinevezni,
            
         A KÖVETKEZŐKÉPPEN HATÁROZOTT:
   1. cikk
   A következő személyeket hároméves, 2012. július 1-jén kezdődő időszakra ismételten kinevezik a bizottság beteg-képviseleti szervezeteket képviselő tagjává:
   
                
            
            
               Ms Lesley Claire GREENE,
            
         
                
            
            
               Ms Birthe BYSKOV HOLM,
            
         
                
            
            
               Dr Marie Pauline EVERS.
            
         2. cikk
   Az Európai Gyógyszerügynökség javaslata alapján a következő személyt hároméves, 2012. július 1-jén kezdődő időszakra a bizottság tagjának választják:
   Dr Catherine MORAITI.
   
      Kelt Brüsszelben, 2012. június 21-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 18., 2000.1.22., 1. o.